***DECIZIA ETAPEI DE ÎNCADRARE***

 **Draft**

Ca urmare a solicitarii de emitere a acordului de mediu adresate de **S.C. ROMCIM S.A. Punct de lucru Hoghiz**, cu sediul în București, Sector 1, Str. Emanoil Porumbaru nr. 93-95, Etaj 1 si 5, înregistrată la APM Brasov cu nr. 17111 din 21.12.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu cu modificari și completari prin **Legea nr. 49/2011**, cu modificarile si completarile ulterioare;

si ca urmare a completarilor depuse la dosar cu nr. 5345 din 17.04.2024, nr. 5472 din 19.04.2024, nr. 5988 din 30.04.2024, nr. 6184 din 09.05.2023, nr. 6702 din 21.05.2024 și nr. 7572 din 05.06.2024, nr. 7896 din 11.06.2024 și nr. 7808 din 10.06.2024, autoritatea competenta pentru protectia mediului APM Brasov **decide,** ca urmare a consultarilor desfasurate în cadrul sedintei Comisiei de Analiza Tehnica din data de 29.05.2024, ca proiectul **„ ”**, propus a fi amplasat în jud. Brasov, Comuna Hoghiz, satul Hoghiz, str. Pădurii nr. 1, conform certificatului de urbanism nr. 8 din 04.07.2022, eliberat de Primaria Comunei Hoghiz, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

 Justificarea prezentei decizii:

1. **Motivele pe baza carora s-a stabilit necesitatea neefectuării evaluarii impactului asupra mediului sunt următoarele:**
2. proiectul se incadrează în prevederile Legii nr. 292/2018, privind evaluarea impactului anumitor proiecte publice și private asupra mediului, **Anexa nr. 2,** pct. 13 lit. a) orice modificari sau extinderi, altele decat cele prevazute în anexa 1, altele decât cele prevazute la articolul 24 din anexa 1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului;
3. titularul și APM Brașov au mediatizat în presa locală cat și pe pagina web atat depunerea solicitării acordului cat și decizia etapei de încadrare;
4. lipsa observatiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevazute in Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

 ***a) dimensiunea si conceptia intregului proiect****:*

Prezentul proiect are ca obiectiv principal realizarea unei camere cu pompe si rezervoare apa incendiu, camera ACS si retele exterioare, instalatia fiind amplasata în incinta existentă a Romcim S.A. platforma Hoghiz.

**SITUAȚIA EXISTENTĂ**

Pe amplasamentul studiat, în suprafata de 269.289 mp, se afla o hala de procesare deseuri, avand regimul de înaltime P, fiind amplasata central pe teren, alaturi de alte constructii ce deservesc hala. Printre acestea se numara trei silozuri de calcar, un decantor, containere tip vestiare si grupuri sanitare, un tablou electric si un post transformator. Accesul se realizeaza din strada Padurii.

**SITUAȚIA PROPUSĂ**

În vecinatatea halei de procesare deseuri, se propun doua constructii ce vor deservi ansamblul, mai precis o camera ACS si o gospodarie de apa, impreuna cu rezervoarele de apa si retelele exterioare aferente. Accesul catre fiecare cladire se va face de la cotele indicate în plan, depinzand de pozitionarea acestora fata de pantele terenului.

Instalatia de detectare, semnalizare si alarmare la incendiu este proiectata astfel incat sa asigure alarmarea brigazii de pompieri, a personalului operator si a persoanelor aflate in spatiu unde un incendiu incipient a aparut, si asigura, in functie de locatie detectia fumului sau a temperaturii crescute peste limitele admisibile, precum si alarmarea manuala prin actionarea butonului amplasat pe calea de acces si circulatie a persoanelor din incaperea protejata.

Echipamentele prevazute în Gospoderia de apa și Camera ACS se vor conecta la centrala adresabila de detectare si semnalizare (ECS) a incendiilor existenta in **Camera prefabricata amplasare centrala detectie**.

|  |  |
| --- | --- |
| **Suprafata care face obiectul interventiei (mp)** | **269,289.00** |
| *Destinatie* | *Existent* | *Propus* |
| **S ocupata de constructii (statie pompe,****camera ACS, hala procesare deseuri) (mp)** | 2,152.30 | 2,295.80 mp |
| **S circulatii auto si pietonale (mp)** | - | - |
| **S locuri de parcare (numar, mp)** | - | - |
| **S spatiu verde (mp)** | - | - |
| **POT (%)** | 0% | 0.85% |
| **CUT** | 0 | 0.01 |

**Descrierea caracteristicilor fizice ale proiectului. Elemente specifice ale proiectului propus:** realizarea unei camere ACS și o gospodărie de apă pentru stingerea incendiilor și a unui sistem automat de stingere incendii aferent halei de procesare deșeuri existentǎ:

**Camera ACS**

În ceea ce privește structura, elementele de susținere vor fi realizate din beton, respectiv fundațiile, planșeul, stâlpii și grinzile. Fundațiile sunt continue, din beton C25/30, sub ziduri, cu o grosime de 60 cm, fiind urmate de o placă de beton de 15 cm. Pereții nu vor avea rol structural și vor fi realizați din zidărie de 30 cm, cu termosistem vată bazaltică de 10 cm. Acoperișul este de tip șarpantă, având ca structură profile sigma așezate pe grinzi metalice, fiind utilizat ca finisaj tablă trapezoidală de 1 mm.

Funcțiunea: Camera ACS

Regim de înălțime: P

Dimensiuni maxime (în plan) construcție = 9,00 m x 6,50 m

Suprafața construită camera ACS Sc = 58,5 mp

Suprafața desfășurată camera ACS Sd = 58,5 mp

**Gospodăria de apă**

În ceea ce privește structura din cadre din beton armat, elementele de susținere vor fi realizate din beton, respectiv fundațiile, planșeul, stâlpii și grinzile.

Pereții nu vor avea rol structural și vor fi realizați din zidărie de 30 cm, cu termosistem vată bazaltică de 10 cm. Ca finisaj exterior se va folosi tablă trapezoidală de 0.75 mm grosime pentru închiderea exterioară.

Acoperișul este de tip șarpantă, având ca structură profile sigma așezate pe grinzi metalice, fiind utilizate panouri sandwich pentru acoperiș de minim 10 cm grosime.

Se realizează două rezervoare metalice de 306m3 și 200m3. Rezervoarele vor avea fundațiile de tip radier, cu grosimea de 50 cm și o grindă inelară cu secțiunea de 50 x 100 cm. Rezervorul de 306 m3 va avea o fundație cu diametrul de 9.00 m, iar rezervorul de 200 m3 va avea o fundație cu diametrul de 8.24.

Funcțiunea: Gospodărie apă

Regim de înălțime: P

Dimensiuni maxime (în plan) construcție = 7,40 m x 11,40 m

Suprafața construită gospodărie de apă Sc ≈ 85 mp

Suprafața desfășurată gospodărie de apă Sd ≈ 85 mp

**Alimentarea cu apă pentru stingerea incendiilor:**

Alimentarea cu apă a rezervorului apa incendiu se va realiza de la rețeaua de apă din incintă, existentă printr-un branșament din PEHD având diametrul Dext 110 x 6,6 mm.

Instalația de alimentare cu apă se va executa cu urmǎtoarele materiale:

- pentru traseele exterioare se vor utiliza conducte din PEID, astfel:

* rețea hidranți exteriori PEID De 160 mm, L= 297 m, pe care se vor monta 5 hidranți exteriori Dn 100 2xB = 2x5 l/s;
* rețea instalație sprinklere, două conducte PEID De 250 mm, L=86 m.

- pentru traseele interioare de distribuție se vor utiliza conducte din oțel zincat.

Hidranți de incendiu interiori și exteriori:

Clădirea deservită de gospodăria de apă necesită echiparea cu hidranți de incendiu interiori:

- rezerva incendiu: 4.2 x 30 min = 7.56 m3.

Instalația de stingere a incendiilor cu hidranți exteriori trebuie să asigure următorii parametri:

- rezerva de apă pentru incendiu: 40 l/s x 120 min = 288 m3.

Instalație de stingere ȋn interior cu hidranți exteriori:

- rezerva de apă pentru incendiu: 10 l/s x 30 min = 18 m3

Rezerva totală teoretică de apă necesară stingerii incendiilor cu hidranți:

V= Vinterior + Vexterior = 18 m3 + 288 m3 = 306 m3

Conform celor de mai sus, pentru debitul de apă pentru stingerea incendiului din exterior se va adopta valoarea de **40 l/s,** iar pentru stingerea incendiului ȋn interior se va adopta valoarea de **10 l/s** și se va asigura o rezerva de apă pentru hidranți de cel puțin **306 m3**.

Se va realiza o rețea exterioară de alimentare cu apă pentru hidranți inelară alimentată prin două racorduri de la stația de pompare pentru hidranți din conducte PEHD DN 160 mm, L = 297 m. Pentru instalațiile de stingere a incendiilor cu hidranți se va realiza o nouă stație de pompare.

**Instalații de stingere cu sprinklere, spumă și apǎ pulverizată**

Distribuitorul instalației din camera ACS, se va alimenta prin două racorduri DN 250mm (PEHD PE100 SDR11 PN16 Ø250 mm), L = 86 m, de la rețeaua de alimentare cu apă de incendiu existentă.

Pentru instalațiile de stingere cu sprinklere, spuma si apa pulverizată se prevăd:

-Rezervor de apă 200 m3;

-Grup de pompare compus din:

* 1 pompǎ activă cu motor diesel Q= 395 m3/h la H= 90 mCA
* 1 pompǎ de rezervă cu motor diesel Q= 395 m3/h la H= 90 mCA
* 1 electropompă pilot Q= 2 m3/h la H= 100 mCA

Rezerva de apă necesară pentru instalațiile de stingere cu sprinklere, spumă și apă pulverizată va fi păstrată ȋntr-un rezervor suprateran, metalic, cu capacitatea utilă minimă de 200 m3. Rezervorul va fi alimentat cu apă de la rețeaua de alimentare cu apă de incendiu existentă, printr-un racord DN 80 și două robinete cu plutitor DN80. Se asigură astfel refacerea rezervei de apă pentru incendiu ȋn cel mult 24 de ore.

**Utilitati**

**Alimentarea cu apă** se realizează din surse subterane și surse de suprafață:

- Apa asiguratǎ din surse subterane (foraje): zilnic mediu - 500 mc; zilnic minim - 250 mc;

- Apa asigurată din surse de suprafațǎ (r. Olt și pr. Lupşa): zilnic mediu = 85 mc; zilnic minim = 20 mc.

Gradul de recirculare a apei: 95 % (apa din subteran și de suprafață este folosită pentru răcirea instalațiilor).

Instalația de recirculare a apei cuprinde următorul flux tehnologic de recirculare ȋn două trepte:

- recirculare I - apa caldă recuperată de la răcire cuptor (Q = 56 mc/h la t= 31oC colectată prin conducta Dn 165x7,5 mm) și mori fǎină (Q = 23 mc/h, colectată prin conducta Dn 273x9 mm), ȋmpreună cu apa caldă recuperată de la răcire compresoare făină (Q = 140 mc/h la t = 32oC) și apa caldă recuperată de la moara de cocs, este transportată gravitațional printr-o conductă Dn 273x9 mm ȋntr-un bazin de apă caldă;

- recirculare II - apa caldă recuperată de la răcirea compresoarelor (Q = 50 mc/h la t= 42oC, colectată prin conducta Dn 165 x 75 mm) și mori ciment (300 mc/h la t= 42oC, colectată prin conducta Dn 273x9 mm), este transportată gravitațional printr-o conductă Dn 419 x7 mm la bazinul de apă caldă, din care este pompată cu 1a+2r pompe tip Cerna de Q = 280 mc/h, P = 15 kw, n = 1000 rot/min, la turnul de răcire cu capacitatea de 125 mc, printr-o conductă Dn 273x9 mm (Qmax=472 mc/h).

Din bazinul de apă rece al turnului de răcire, apa este pompată cu 2a+1r pompe tip Lotru Q = 125 mc/h, P = 30 kw și n = 3000 rot/min, ȋn castelul de apă cu capacitatea

Evacuarea apelor

Evacuarea apelor uzate menajere

Apele uzate menajere provenite de la: poarta 2, pavilion central, pavilion mentenanță, cantină, vânzări 1 și 2 și clădire chioșc, sunt deversate ȋn cǎmine de aspirație cu capacitatea de 3x0,2 mc, 1x1,0 mc și 3x2,0 mc, echipate cu pompe tocător tip Grundfoss (5 buc) și Piranha ABS (2 buc) și transportate prin rețele de canalizare din PVC KG Dn 40 mm – Dn 90 mm cu lungimea totală de 1460 m la stația de epurare mecano - biologică.

Apele menajere epurate se descarcă ȋn canalizarea pluvială, ȋnainte de separatorul de nisip și hidrocarburi petroliere, printr-o conductă din PVC Dn 50 mm.

Apele uzate menajere provenite de la cantină, ȋnainte de descărcare ȋn rețeaua de canalizare sunt trecute printr-un separator de grăsimi tip ECOLIP-E Mobil D, dimensionat pentru Q = 2,0 l/s, prevăzut cu dispozitiv integrat de reținere a grăsimilor cu capacitatea de V=535x360x420 mm.

Apele uzate menajere provenite de la clădirea administrativă din stația de concasare calcar și argilă sunt colectate ȋntr-un bazin vidanjabil, metalic, cu capacitatea de V = 15 mc. Vidanjarea se face periodic cu transportul acestora la stația de epurare mecano – biologică a societății.

*Evacuarea apelor pluviale*

-Apele pluviale de pe platformă sunt colectate prin gurí de scurgere și rigole cu grătar carosabil, printr-un sistem de canale Dn 50 mm–Dn 315 mm ȋn lungime de cca 1,0 km, deversate ȋn rigola perimetrală de ape pluviale, sunt epurate ȋntr-un separator de nisip și produse petroliere, prevăzut cu filtre de coalescență, după care sunt evacuate ȋn râul Olt, printr-un canal dalat cu lungimea de cca. 3,5 km, astfel:

- Apele pluviale provenite din zona porții 2 și a platformei halei de pirită, sunt colectate printr-o rigolă din beton de secțiune 0,6x0,4 m, L = 19,0 m prevăzută cu grătar carosabil și descărcate ȋn rigola perimetrală de ape pluviale, prin intermediul unui decantor și separator de hidrocarburi petroliere tip Envia TNC 100-5-A, cu Q = 100 l/s;

- Apele pluviale din zona atelier moară cocs sunt colectate, trecute prin două decantoare de V1 = 10,8x4,0x (0 – 4,0)mc și V2  = 1,5x4,0x4,0 mc și dirijate spre rigola perimetrală pentru ape pluviale printr-o conductă Dn 300 mm, L = 50 m;

- Apele pluviale din zona instalației multibat sunt dirijate printr-o rigolă de secțiune trapezoidală (b=0,5 m, B=1,5 m, h = 0,5 m și L= 100 m), prevăzută cu grătar carosabil, spre un decantor cu capacitatea de 24 mc, din care limpedele este descǎrcat ȋn rigola perimetrală de ape pluviale a societății;

- Apele pluviale provenite din zona concasoarelor de calcar și argilă sunt colectate și dirijate spre rigola perimetrală ape pluviale, după ce sunt trecute printr–un decantor de cu capacitatea de V = 2x1,7x0,8 mc, amplasat ȋn zona silozurilor de calcar;

- Apele pluviale provenite din zona halei expediții, sunt colectate prin rigolă, epurate ȋntr-un separator de hidrocarburi petroliere tip Envila TRP 150/450 și evacuate ȋn rigola pluvială perimetrală;

Apele pluviale căzute pe suprafața carierei de calcar se scurg liber la nivelul terenului.

Apele pluviale căzute pe suprafața carierei de argilă, o parte se infiltrează, iar o parte sunt dirijate prin rigole spre cursul necadastrat Valea Blidaria.

Accesul către amplasament se face din drumul județean Şercaia - Hoghiz printr-un drum lateral.

**Organizarea de șantier:**

Se vor amplasa baracamente temporare, platforme de depozitare a materialelor de constructii si toalete ecologice. Beneficiarul va pune la dispozitia executantului un spatiu corespunzator, pentru depozitarea materialelor, unde vor fi stocate temporar materialele de constructii care vor fi folosite in lucrarile de realizare a proiectului. In perimetrul unde se vor realiza lucrarile proiectului analizat, se va delimita un spatiu unde muncitorii vor stoca deseurile rezultate din constructii, materialele de constructii si echipamentele de lucru, se vor identifica zonele unde muncitorii pot fi expusi la accidente. In vederea executarii lucrarilor prevazute in proiect, constructorul trebuie sa cunoasca temeinic prevederile tuturor documentatiilor, legilor si actelor normative in vigoare care se refera la problemele de tehnica securitatii si protectia muncii. Se va face periodic instructaj la locul de munca privind protectia muncii. Materialele rezultate din scarificare si sapaturi vor fi imediat evacuate din zona. Nu sunt necesare masuri speciale privind siguranta circulatiei, semnalizarea pe timp de noapte si de zi a punctelor periculoase si de dirijare a traficului. Semnalizarea punctelor de lucru se va executa conform normelor in vigoare. Proiectul pentru organizarea de santier se va elabora de catre executantul lucrarii cu concursul beneficiarului. Se vor monta panouri de avertizare pe drumurile de acces. Se vor evita deversarile accidentale ulei sau produse petroliere. Schimburile de ulei si alimentarea cu combustibil se vor face doar la unitati specializate. Se vor lua masuri pentru evitarea pierderilor de pamant si materiale de constructie pe carosabilul drumurilor de acces. Se interzice depozitarea de pamant excavat sau materiale de constructie in afara amplasamentului obiectivului.

Descrierea lucrărilor de refacere a amplasamentului în zona afectată de execuția investiției:

După terminarea lucrărilor de construcții se vor realiza lucrări de reabilitare ecologică și readucerea la starea inițială a zonelor ocupate de organizarea de șantier.

***b) cumularea cu alte proiecte existente si/sau aprobate -***  toate proiectele aflate în derulare pe amplasament;

***c) utilizarea resurselor naturale în special a solului, a terenurilor, a apei și a biodiversitatii -*** nu este cazul;

***d) cantitatea și tipurile de deșeuri generate/gestionate*** - deșeurile generate vor fi valorificate conform Planului de gestiune a deșeurilor.

* Deseuri provenite din constructii, decaparea sistemelor rutiere, defrisarea terenurilor virane acoperite cu buruieni, paleti din lemn sau plastic distrusi, nerefolosibili, rezultate numai in urma lucrarilor de constructii, fara generarea de deseuri in timpul exploatarii.
* Deseurile rezultate in timpul lucrarilor de constructii – montaj:
* 17 01 07 - amestecuri de beton, cărămizi, ţigle şi materiale ceramice, altele decât cele specificate la 17 01 06; - 17 02 01 – lemn; -15 01 03 - ambalaje de lemn (paleti cu caramida, cutii de lemn); - 17 02 02 – sticla; - 17 02 03 - materiale plastic; - 17 03 01\* - asfalturi cu conţinut de gudron de huilă (asfalt rezultat din frezarea imbracamintii existente);
* 17 05 04- pămănt si pietre; - 17 06 04 – materiale izolatoare nepericuloase; - 17 09 03\* - alte deşeuri de la construcţii şi demolări (inclusiv amestecuri de deşeuri) cu conţinut de substanţe periculoase
* Deseurile metalice (resturi de profile metalice, fier beton, table, etc.): se vor depozita selectiv si se vor transporta in spatiul dedicat din interiorul fabricii, de unde este preluat de catre un furnizor autorizat;
* Deseul menajer: se va depozita in saci/pubele de unde va fi colectat ulterior de catre o firma autorizata;
* Cartoane, hartie, plastic si lemn (ambalaje): se vor depozita selectiv si vor fi ulterior coincinerate in fabrica prin intermediul instalatiilor de procesare deseuri existente;
* Deseurile de beton/ asfalt/ caramida se vor depozita temporar separat, in spatii destinate acestora urmand sa fie predate/ valorificate de catre un centru autorizat de preluare sau se vor utiliza prin reintroducere in fluxul de fabricatie.
* Pentru utilizare in fluxul de fabricatie este necesara includerea in AIM a codului de deseu 17 01 01.

**In faza de functionare** nu rezulta deseuri cu potential contaminant, nu apar substante toxice si periculoase.

***e) poluarea și alte efecte negative -*** sunt limitate la un nivel redus și total nesemnificativ

**Protecția calității apelor**

În perioada de execuție a investiției:

-prevenirea evacuării accidentale de substanțe periculoase (produse petroliere, ape menajere) în apa subterană sau de suprafață.

În perioada de funcționare:

-execuția rețelelor în conformitate cu proiectele de execuție;

-verificarea tehnică periodică a rețelelor, bazinelor, a etanșeității acestora.

**Protecția calității aerului:**

Emisii de poluanți generați

În perioada de execuție a lucrărilor construcții, emisiile specifice de poluanți sunt:

-pulberi și gaze de eșapament (CO, NOx, SO2), de la utilajele folosite pe șantier;

-particule în suspensie şi sedimentabile de la lucrări de construcţii.

Funcționarea utilajelor de construcție afectează numai perimetrul de construit.

Măsuri de reducere a impactului: aceste emisii sunt specifice autovehiculelor și nu reprezintă o sursă de poluare cuantificabilă.

Perioada de execuție este limitată și discontinuă, ca urmare efectul emisiilor de poluanți este redus și se manifestă temporar. Receptorii sunt în număr redus, iar probabilitatea ca aceștia să fie afectați de emisii este practic inexistentă.Ca urmare, vor fi luate toate măsurile în vederea limitării generării de praf, de către prestatorul lucrărilor de construcții care va avea în vedere ca utilajele utilizate să fie corespunzătoare din punct de vedere tehnic și să nu genereze noxe peste limitele admise. Substanțele poluante pentru atmosferă se vor încadra în valorile limita pentru **imisii** stabilite de Lg. nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat 2016.

***Sursele de poluanti pentru aer in timpul functionarii obiectivului:***

Sursele si cantitatea de poluanti pentru aer nu cresc semnificativ fata de situatia existenta. Nivelul estimat al emisiilor in aceasta faza nu produce un impact semnificativ asupra factorului de mediu aer, incadrandu-se in legislatia in vigoare.

**Protecția împotriva zgomotului și vibrațiilor:**

În perioada de execuție a investiției

Zgomotul și vibrațiile ar putea constitui surse de poluare în timpul construirii, mai ales pentru angajații care deservesc utilajele din șantier.

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014, actualizat în 2018 pentru aprobarea Normelor de igienă și sănatate publică privind mediul de viață al populației, cu precădere respectarea distanțelor de protecție față de zonele de locuințe.

În perioada de funcționare Nu sunt echipamente care sa produca zgomot excesiv

**Protecția împotriva radiațiilor:** Nu este cazul.

**Protecția solului și a subsolului:**

În perioada de execuție a investiției

-lucrările de construcție nu trebuie să demareze înaintea asigurării spațiilor corespunzătoare de depozitare a anumitor materiale și deșeurilor;

-se vor reduce pe cât posibil emisiile de praf în perioada de construcție, se vor curăța/stropi căile de acces.

În perioada de funcționare

Investitia propusa nu are impact asupra solului.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice -*** nu este cazul**.**

**g) *riscurile pentru sănătatea umană* -** Se vor respecta prevederile Ord. MS nr. 119/2014 privind aprobarea Normelor de igiena și sănatate publica privind mediul de viață al populatiei, cu modificări și completări ulterioare, actualizat 2023.

Proiectul nu necesita studiu de impact asupra starii de sanatate a populatiei, conform adresei nr. 5246/20.05.2024 emisă de DSPJ Brașov.

***2. Amplasarea proiectelor:***.

***a) utilizarea actuala și aprobata a terenurilor*** –

Amplasamentul investitiei este in incinta existentă a Romcim S.A. – Punct de lucru Hoghiz, str. Padurii nr. 1, localitatea Hoghiz, judetul Brasov.

Terenul este identificat prin Carte Funciara nr. 100561 Hoghiz, Nr. cadastral 100561 (C1-C80-C96)

***b) bogatia, disponibilitatea, calitatea și capacitatea de regenerare relativa ale resurselor naturale (inclusiv solul, terenurile, apa și biodiversitatea) din zona și subteranul acetuia*** -nu este cazul***;***

***c) capacitatea de absorbtie a mediului natural, acordandu - atentie speciala la următoarelor zone:***

***I) zonele umede, zone riverane, guri ale raurilor*** -nu este cazul;

***II) zonele costiere și mediul marin*** -nu este cazul;

***III) zonele montane și forestiere*** *-* nu este cazul;

***IV) arii naturale protejate de interes național, comunitar, internațional*** -nu este cazul;

***V) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national - Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica*** -nu este cazul;

***VI) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii și relevante pentru proiect sau în care se considera ca exista astfel de cazuri*** - *nu este cazul;*

***VII) zone cu densitate mare a populatiei*** – nu este cazul;

***VIII) peisajele si situri importante din punct de vedere istoric, cultural sau arheologic*** - nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată*** - nu este cazul;

***b)* *natura impactului*** - nu este cazul;

***c) natura transfrontiera a impactului*** - nu este cazul;

***d) intensitatea și complexitatea impactului*** - impact redus;

***e) probabilitatea impactului -*** redusa, doar pe perioada executarii lucrarilor propuse prin proiect ;

***f) debutul, durata, frecventa și reversibilitatea preconizate ale impactului*** - pe perioada executarii lucrarilor durata impactului va fi scurta.

***g) cumularea impactului cu impactul altor proiecte existente si/sau aprobate*** *– nu este cazul*”;

***h) posibilitatea de reducere efectiva a impactului -*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt urmatoarele:**

* proiectul **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei si faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuării evaluarii impactului asupra corpurilor de apa:**

- Proiectul propus intră sub incidenţa prevederilor art. 48 și intră pe art. 54 din Legea apelor nr. 107/1996, cu modificările şi completările ulterioare.

 Pentru realizarea proiectului a fost emis Avizul de Gospodărire a Apelor nr. ….. din ….., de către SGA Brașov.

Se vor respecta condițiile impuse în Avizul de Gospodărire a Apelor nr. **…..**din ……….2024**,** emis de SGA Brașov, respectiv:

1. Se vor respecta prevederile din documentaţia tehnică înaintată spre avizare precum şi condiţiile din Certificatul de Urbanism.
2. **Orice modificare de soluție față de cea avizată duce la obținerea unui nou aviz de gospodarire a apelor, în caz contrar avizul emis este considerat nul.**
3. **Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului nr. 828 din 2019, anexa 1, cap. II. Procedura de emitere a avizului de gospodãrirea apelor – art. 9(6).**
4. **Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.**
5. Beneficiarul are obligația, conform Legii Apelor 107/1996, să anunțe la S.G.A Brașov data începerii lucrărilor, cu cel puţin 10 zece zile înaintea începerii acestora.
6. Se interzice evacuarea de ape uzate neepurate sau insuficient epurate în apele de suprafaţă, pe sol sau acviferul freatic, atât pe perioada executãrii construcţiilor, cât şi după punerea în funcţiune a acestora.
7. Se interzice depozitarea/aruncarea deșeurilor de orice fel pe malurile cursurilor de apă sau în albia acestora.
8. Legea Apelor nr. 107/1996 cu modificările și completările ulterioare (OUG nr. 52/ 31.05.2023), art. 16, interzice realizarea de lucrări noi pentru alimentare cu apă potabilă, ori de extindere a celor existente, fără realizarea sau extinderea corespunzătoare și concomitentă a rețelelor de canalizare și a instalațiilor de epurare necesare sau fără realizarea sistemelor individuale adecvate de colectare și epurare a apelor uzate sau a altor sisteme corespunzătoare care pot asigura același nivel de protecție a mediului similar cu cel al sistemelor publice centralizate de canalizare și epurare;
9. În cazul în care pe perioada de execuție apar elemente noi, neprecizate în documentația tehnică de fundamentare, beneficiarul are obligația să solicite aviz modificator de gospodărire a apelor.
10. Orice poluare accidentală produsă de beneficiar va fi anunțată în timp util la dispecerat S.G.A. Brașov, telefon 0268/414.567 și se vor lua măsuri operative de stopare, eliminare a cauzelor ce au produs-o si pentru înlăturarea efectelor acesteia.
11. **La finalizarea investiției se va solicita autorizație de gospodărire a apelor modificatoare, conform Ordinului nr. 3147/2023 al Ministrului Apelor și Pădurilor privind aprobarea procedurii de emitere a autorizațiilor de gospodărire a apelor.**

**Avizul de gospodãrire a apelor îşi menţine valabilitatea pe toată durata de realizare a**

**lucrărilor, dacă execuţia acestora a început în cel mult 24 luni de la data emiterii acestuia şi**

**dacă au fost respectate prevederile înscrise în aviz, în caz contrar avizul îşi pierde valabilitatea.**

**Nerespectarea prevederilor prezentului aviz atrage răspunderea administrativã după caz, precum şi rãspunderea civilã sau penalã, conform prevederilor Legii Apelor nr. 107 din 1996 cu modificările și completările ulterioare.**

**Conditiile de realizare a proiectului:**

1. Se vor respecta prevederile OUG nr.195/2005, aprobată prin Legea nr.265/2006 cu modificarile si completarile ulterioare, privind protectia mediului;
2. Pe tot parcursul execuție lucrărilor se vor respecta prevederile legislatiei de mediu în vigoare, conditiile impuse prin toate actele de reglementare emise de autoritatile implicate si proiectul înaintat spre avizare;
3. Se va evita afectarea de catre infrastructura temporara, creata in perioada de desfasurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Drumurile de acces si tehnologice, toate zonele a caror suprafata (invelisul vegetal) a fost afectata, vor fi refacute si vor fi redate folosintelor initiale;
5. Raspunderea pentru refacerea amplasamentului, drumurilor de acces si tehnologice, etc. revine în totalitate titularului de proiect;
6. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa;
7. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
8. Se va evita depozitarea necontrolata a deșeurilor rezultate;
9. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
10. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
11. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
12. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
13. In vederea mentinerii calitatii aerului, in parametri optimi, in zona amplasamentului, se vor respecta următoarele conditii:
* minimizarea activitatilor generatoare de praf (taiere, spargerea betonului, etc.);
* se vor lua masuri de acoperire, ingradire, inchidere a stocurilor de materiale de constructie sau deșeuri, pentru prevenirea imprastierii cauzata de vant;
* curatarea rotilor vehiculelor care ies de pe santier;
1. Oprirea motoarelor tuturor vehiculelor aflate în stationare, în zona santierului;
2. Respectarea duratei de executie a proiectului astfel incat disconfortul generat de poluarea fonica sa fie cat mai redus ca timp;
3. In cazul unor poluari accidentale proiectantul şi constructorul raspund in solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatice atat pe perioada executiei lucrarilor cat si dupa aceasta;
5. Se vor respecta prevederile HG 1756/2006 cu modificarile si completarile ulterioare privind limitarea nivelului emisiilor de zgomot în mediu produs de echipamente destinate utilizarii în exteriorul cladirilor, fiind admisa doar folosirea echipamentelor ce poarta inscriptionat in mod vizibil, lizibil și de nesters marcajul european de conformitate CE, insotit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor si transportul utilajelor grele se va realiza pe traseele stabilite, astfel incat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Se va respecta programul de lucru impus de Primaria Brasov in concordanta cu programul de odihna al locuitorilor din zona in Cf. Cu Legea nr. 61/1991 cu modificarile si completarile ulterioare, privind linistea publica, pe toata perioada de executie a lucrarilor de construire.

23) Terenul afectat temporar de lucrari, va fi adus la starea initiala de utilizare;

24) Organizarea de santier va respecta obligatoriu masurile specifice pentru reducerea si/sau eliminarea efectelor generate de acestea asupra sanatatii umane si mediului înconjurator. Se vor avea in vedere:

• imprejmuirea corespunzatoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevazute prin proiect să fie cat mai redus;

• organizarea de santier va fi amenajată astfel încat sa asigure facilitatile de baza conform prevederilor Legii nr. 50/1991 privind autorizarea lucrărilor de constructii, cu modificarile si completările ulterioare

• intretinerea corespunzatoare a utilajelor/mijloacelor de transport utilizate in lucrarile de constructii in vederea evitarii scurgerilor de combustibili si uleiuri uzate pe sol/apa si de alte substante toxice si periculoase;

• se interzice stocarea temporara și depozitarea carburantilor si substantelor periculoase în zona santierului

• in perioada de executie a lucrarilor vor fi stabilite zone de parcare a autovehiculelor si a utilajelor utilizate;

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare:

 - art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

 Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

 Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

 Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit .

**După întocmirea procesului verbal de constatare a respectării condițiilor de realizare a proiectului societatea care va desfășura activitatea, în urma implementarii acestuia, va solicita și obține revizuirea autorizației integrate de mediu, după caz.**

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într - un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

 **DIRECTOR EXECUTIV**

 **Ciprian Marius BĂNCILĂ**

 **ȘEF SERVICIU A. A. A.,**

**Lilana Cristina COPACEA**

 **BIROU C. F. M.,**

 **Reprezentant**

 **Iulia ENE**

**ÎNTOCMIT:**

**Consilier Cristiana FĂLTICEANU**